

 Tvirtinu:

 LSOK nacionalinių programų direktorė

 Daiva Dabrilienė

 2023-10-02

 Įsakymo Nr. V-42

**LIETUVOS SPECIALIOSIOS OLIMPIADOS KOMITETO**

**SPORTINĖS GIMNASTIKOS ČEMPIONATO NUOSTATAI**

**I. BENDROSIOS NUOSTATOS**

 Šie nuostatai reglamentuoja LSOK sportinės gimnastikos čempionato organizavimą bei vykdymą.

**II. TIKSLAS IR UŽDAVINIAI**

**Tikslas:**

Vykdyti žmonių su negalia socialinę integraciją per kūno kultūrą ir sportą.

**Uždaviniai:**

1) sudominti sportine gimnastika, kaip sporto šaka, stiprinančia sveikatą;

2) sudaryti sąlygas specialiosios olimpiados atletams bendrauti, varžytis ir pagal savo išgales siekti sportinių rezultatų;

3) išsiaiškinti stipriausius sportininkus, kurie atstovaus LSOK tarptautiniuose turnyruose, čempionatuose.

**III. ČEMPIONATO ORGANIZAVIMAS**

Čempionatą organizuoja ir vykdo Lietuvos specialiosios olimpiados komitetas, Vilniaus sportinės gimnastikos klubas „Skrydis”.

**IV. ČEMPIONATO VYKDYMO LAIKAS IR VIETA**

Čempionatas vykdomos 2023 m. spalio 29 d. 10.00 val., Vilniaus sportinės gimnastikos klubo „Skrydis“ sporto salėje, M.Sleževičiaus 7.

**V. ČEMPIONATO DALYVIAI**

Kviečiami dalyvauti Specialiosios olimpiados sportininkai, turintys intelekto sutrikimą.

**VI. ČEMPIONATO PROGRAMA**

Dalyviai atlieka laisvai pasirinktus pratimus (kombinacijas) ant prietaisų:

1. Šuolis
2. Lygiagretės
3. Buomas/ suoliukas
4. Laisvieji pratimai
5. Skersinis(berniukai)

**VII. NUGALĖTOJŲ NUSTATYMAS IR APDOVANOJIMAI**

 Visi čempionato dalyviai apdovanojami medaliais.

 **VIII. REGISTRACIJA**

Paraišką, kurioje nurodoma dalyvio vardas, pavardė, gimimo metai, pasirinkti prietaisai, gydytojo leidimas, komandų vadovai – treneriai pateikia vyr. teisėjų kolegijai atvykę į čempionatą. Preliminarinę paraišką su aukščiau išvardintais reikalavimais, išskyrus gydytojo leidimą, siųsti el.paštu: gimnastika.visiems@gmail.com.

Paraiškas pateikti iki š. m. spalio 25 d.

**IX. BAIGIAMOSIOS NUOSTATOS**

Čempionato organizavimo, dalyvių maitinimo išlaidas apmoka Lietuvos specialiosios olimpiados komitetas.

Už čempionato dalyvių saugumą ir sveikatą atsako komandų vadovai ir treneriai.